മകന് കൊല്ലപ്പെട്ട് അഞ്ചാം ദിവസം മാതാവ് മനംനൊന്തു മരിച്ചു മുളങ്കുന്നത്തുകാവ്: തിരൂരില് മൃഗീയമായി കൊലചെയ്യപ്പെട്ട മകന് തിരിച്ചുവരുമെന്ന് കരുതി വഴിക്കണ്ണുമായി കാത്തിരുന്ന മാതാവ് മനംനൊന്തു മരിച്ചു. തിരൂര് പണിക്കാര്പടിയില് പരേതനായ കുട്ടപ്പെന്റ ഭാര്യ കുറുമ്ബയാണ് 73 മരിച്ചത്. ഒക്ടോബര് 29നാണ് മകന് മണികണ്ഠനെ സുഹൃത്തും തിരൂര് സ്വദേശിയുമായ അഭിഭാഷകന് സജീഷ് ചുറ്റികകൊണ്ട് അടിച്ച് കൊലപ്പെടുത്തിയത്. മകെന്റ മരണത്തിന് ശേഷം കുറുമ്ബ ഭക്ഷണം കൃത്യമായി കഴിച്ചിരുന്നില്ല. കുടുംബാംഗങ്ങള് കൊടുക്കുന്ന ഭക്ഷണം മാറ്റിവെക്കുകയായിരുന്നു പതിവ്. ഇതേതുടര്ന്ന് അവശയായ കുറുമ്ബയെ മെഡിക്കല് കോളജ് ആശുപത്രിയില് എത്തിക്കുകയായിരുന്നു. ചൊവ്വാഴ്ച വൈകീട്ട് നാലിന് മരിച്ചു.സംസ്കാരം മണികണ്ഠനെ സംസ്കരിച്ച ചെറുതുരുത്തി പുണ്യതീരത്ത് നടക്കും. മറ്റു മക്കള്: സരസ്വതി, ബാലകൃഷ്ണന്.